Document ID: 32002R1185

Κανονισμός (ΕΚ) αριθ. 1185/2002 της Επιτροπής
της 1ης Ιουλίου 2002
που τροποποιεί τον κατάλογο των κατά τόπων αρμοδίων δικαστηρίων του παραρτήματος Ι του κανονισμού (ΕΚ) αριθ. 1347/2000 του Συμβουλίου για τη διεθνή δικαιοδοσία, αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας έναντι των κοινών τέκνων των συζύγων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1347/2000 του Συμβουλίου, της 29ης Μαΐου 2000, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας έναντι των κοινών τέκνων των συζύγων(1), και ιδίως το άρθρο 44,
Εκτιμώντας τα ακόλουθα:
(1) Αίτηση για την κήρυξη της εκτελεστότητας απόφασης σχετικής με την άσκηση της γονικής μέριμνας του κοινού τέκνου των συζύγων υποβάλλεται στα δικαστήρια που αναφέρονται στο παράρτημα Ι του κανονισμού (ΕΚ) αριθ. 1347/2000.
(2) Το άρθρο 44 του κανονισμού (ΕΚ) αριθ. 1347/2000 προβλέπει ότι τα κράτη μέλη κοινοποιούν στην Επιτροπή τα κείμενα που τροποποιούν τον κατάλογο των δικαστηρίων που παρατίθεται στο παράρτημα Ι.
(3) Οι Κάτω Χώρες κοινοποίησαν στην Επιτροπή τροποποίηση του καταλόγου των δικαστηρίων που παρατίθεται στο παράρτημα Ι. Κατά συνέπεια, ο κανονισμός (ΕΚ) αριθ. 1347/2000 πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1347/2000, η ενδέκατη περίπτωση αντικαθίσταται από το ακόλουθο κείμενο: "- στις Κάτω Χώρες, voorzieningenrechter van de rechtbank."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 2002.

Labels: 0
11
15
5